Lolland-Falsters Stifts-Tidende, 1824-06-25
Slagelse. Den 14de Juni mødte her i Byen den ligesaa sørgelige som forunderlige Begivenhed, at en ung rask Tjenestekarl druknede i en af Byens Parker, derved, at han vilde lade en Hest, som han red til Vands, svømme i Parken, uforsigtigen trak han Hesten for stærkt i Tømmen, saa den gik bag over med ham; han kom vel et Øieblik op over Vanet, og man kastede Reeb til ham; men han var saa forvirret, at han ikke kunde sandse at gribe efter det, og sank snart til Bunds; da man endelig fik ham op af Vandet var han død, og enhver Bestræbelse for at bringe ham til Live paa nye forgiæves. Hesten svømmede til Lands, saasnart den var bleven sin Rytter qvit. Længe har man formodet, at en af de i Aaret 1820 for falske Bankosedlers Forfærdigelse dømte Forbrydere, Niels Nielsen, Møller eller Hesbjerghuus, som undveg kort efter Dommens Afsigelse, skulde opholde sig paa Landet her i Fyen, og vel endog fortsætte sit utilladelige Haandværk. Ved en Persons Anholdelse i Flensborg er det lykkedes den aarvaagne Politiemester sammesteds, Hr. Kraus, at komme paa Spor efter hans Opholdsted, og veiledet herved, er han nu opdaget og i Onsdags atter indbragt til Arresten her i Odense. Uagtet der et Par Aftener for af den udstilte Vagt blev skudt skarpt efter ham, hvorved han fik nogle Hagl i Haanden og Laaret, undløb han, og vovede ved den paafølgende nye Anholdelse endnu et Forsøg paa at springe fra Vagten igjennem Vinduet, hvilket ogsaa nær lykkedes. Endnu 3 Andre ere hæftede og flere Medskyldige ventes at blive opdagede. (Af Hemp. Av. af 18. d.)J Prof. Nyerups "Udsigt over Here processerne i Norden" (Skandin, Litt. Selsk. Skrifter 20de B.) findes følgende Hexeprocessom et Bidrag til Fremstilling af den menneskelige Forstands Forvildelse. Ditlew Kønigs Hustrue, Magdalena, anklagede Andreas Brehmer i Pretz (i Holsteen) den 26de Okt. 1681 for, at han havde ladet sig forlyde med, hvorlunde han ved hendes Copulation den 12te Sept., just da hun udtalte Ordet Ja, havde lukket en Laas i og deshos yttret, at det vilde hindre hendes Mand i at have legemlig Omgang med hende, hvilket Udsagn hendes Mand ogsaa bekræftede. Denne var Broder til Brehmers afdøde Kone, og mellem begge Svogere ingen god Forstaaelse. Brehmer forklarede, at han havde overværet Kønigs Vielse, men da der var en Mand, som vilde leie hans Huus, havde han skyndt sig hjem, og forefandt der de Fremmede, han havde forladt, da han gik fra Gildehuset. Da disse havde en Dudelsack, gjorde man sig lystig. Han viste dem en brækket Laas, som han havde hos sig, den han efter sin Hjemkomst havde fundet paa Kakkelovnen, og sagde derhos, at han nok havde hørt, at naar man under Copulationen lukkede en Laas, saa fik de, som bleve vide, ingen Børn, og derfor havde han ved Copulationen lukket den i. Men alt dette havde han kun sagt for Spøg og af overgiven Munterhed. Retten udnævnte nu tre Jordemødre, som skulde visitere den nygifte Kone, og de erklærede, at de ingen Naturfeil kunde mærke hos hende. Men da Magdalena vedblev, at hun var forheret, saa udnævnte Retten til Brehmers Actor Borgermester Fuchs fra Kiel, og til hans Defensor Mag. Wette, som begge her fandt Leilighed til at lægge deres store Erudition for Dagen. Den turde ikke skride til Tortur, førend den havde indhentet et Responsum fra det juridiske Facultet i Kiel, og efter sammes Erklæring blev den arme Brehmer lagt paa Pinebænken, med Hænderne bundne bag paa Ryggen og Fødderne snørede fast til en Stige; han fik de spanske Støvler paa Benene og Tommelskruer satte paa. Saaledes pintes han en halv Times Tid, men han vedblev at paastaae, at han ved Laasens Lukkelse ikke havde sagt et eneste Ord, og at han ingen anden Laas havde havt, end den, han fremlagte i Retten. Man tog nu i Betænkning, at afsige nogen Dom i saa tvivlsom en Sag, førend man atter havde indhentet et Responsum fra Kiels Facultet, og dette gik da ud paa Synderens Halshuggelse; men da det medicinske Facultet havde erklæret, at uagtet det ikke kjendte noget Middel mod de Rygiftes Tilfælde, kunde det dog nok tænkes mueligt, at der kunde raades Bod derpaa, voterede endelig Juristerne, at han skulde pidskes ud af Byen, hviken Dom fuldbyrdedes, efterat han havde afgivet en redelig Forsikkring, aldrig selv eller ved Andre at hævne sig over Nogen hvilken som helst, i Anledning af den lidte Fængselstraf, og at han for evig Tid vilde rømme Hertugdømmerne Slesvig og Holsteen.